Komisija je dne 9. septembra 2016 zaprosila za dodatne informacije o opravljenem nadzoru in njegovih rezultatih, Avstrija pa se je odzvala 13. septembra 2016. Za obdobje od 16. maja do 31. avgusta 2016 je Avstrija predložila skupno število zavrnitev vstopa kot rezultat nadzora (233) in skupno število predloženih prošenj za azil (12 584).

Avstrijski zvezni minister za notranje zadeve je 16. avgusta 2016 pisno obvestil Komisijo, da je izvajanje mejnega nadzora na zadevnih odsekih kopenske meje v skladu s priporočilom Sveta. Avstrija je 9. septembra 2016 potrdila, da so vse kontrole opravljene na potrebni ravni ter so omejene po obsegu, pogostosti, času in kraju in prilagojene stopnji ogroženosti. Avstrija je poleg tega potrdila, da se je bilo v veliki meri mogoče izogniti omejitvi prostega pretoka oseb in blaga.

Komisija je 13. maja 2016 prejela uradno obvestilo avstrijskih organov, da bo Avstrija izvedla priporočila Sveta in bo od 16. maja 2016 do 12. novembra 2016 ohranila nadzor na notranji meji, in sicer na odsekih kopenske meje med Avstrijo in Madžarsko ter Slovenijo, v skladu s priporočilom.

To poročilo vsebuje ugotovitve Komisije, po tem ko je spremljala način, kako se trenutno izvaja začasni nadzor na notranjih mejah v skladu s priporočilom Sveta. Poročilo je osredotočeno, kot je bilo priporočeno, na to, ali je bila ponovna uvedba nadzora na notranjih mejah s strani zgoraj navedenih schengenskih držav članic omejena na tisto, kar je nujno in sorazmerno glede na resne grožnje za javni red in notranjo varnost, ki jih predstavlja trajno tveganje sekundarnih gibanj nedovoljenih migrantov, ki vstopajo preko Grčije in se bodo morda preselili v druge schengenske države članice. Analizira tudi, ali so se okoliščine spremenile, kar bi morda zahtevalo prilagoditev priporočila Sveta.

Priporočilo opozarja, da bo Komisija spremljala izvajanje priporočila in poročala Evropskemu parlamentu in Svetu štiri mesece po datumu sprejetja tega priporočila.

Nujnost, pogostost, kraj in čas nadzora je treba redno pregledovati in, če je potrebno, prilagoditi s strani zadevnih schengenskih držav članic. Schengenske države članice, ki izvajajo nadzor, bi morale poročati Komisiji vsaka dva meseca v skladu s priporočilom.

Ponovna uvedba mejnega nadzora v skladu s priporočilom mora biti ciljno usmerjena in omejena v obsegu, pogostosti, kraju in času na to, kar je nujno potrebno za odziv na resnost grožnje ter zaščito javnega reda in notranje varnosti.

To priporočilo je naslovljeno na pet schengenskih držav članic (Avstrija, Nemčija, Danska, Švedska in Norveška), ki so jih najbolj prizadeli tokovi nedovoljenih priseljencev, ki prihajajo iz Grčije kot posledica migracijske in begunske krize brez primere, ki se je začela leta 2015. Priporočilo petim schengenskim državam članicam omogoča ohranitev sorazmernih začasnih mejnih kontrol na določenih odsekih svoje notranje meje za največ šest mesecev od dneva sprejetja priporočila.

Nemčija je 13. maja 2016 uradno obvestila Komisijo, da bo izvedla priporočila Sveta in do 12. novembra 2016 nadaljevala z nadzorom na notranjih mejah na zadevnih odsekih kopenske meje.

Ker prvo poročilo nemških organov o uporabi priporočila ni bilo predloženo pravočasno (do 12. julija 2016), je Komisija 12. avgusta 2016 na Nemčijo naslovila opomin.

Komisija je 23. avgusta 2016 prejela prvo obvestilo nemških organov, da so se dejavnosti tihotapljenja povečale zaradi spremenjenega in okrepljenega upravljanja meja na zahodnobalkanski poti. Nemčija je predvsem navedla približno 115 000 državljanov tretjih držav, ki so bili odkriti na nemško-avstrijski kopenski meji med januarjem in julijem 2016 in niso izpolnjevali pogojev za vstop iz člena 6 Zakonika o schengenskih mejah.

Nemški organi so razložili sistem nadzora, ki se uporablja, in sicer izmenične stacionarne in mobilne kontrole. Poročali so o dobrem sodelovanju med državnimi in drugimi policijskimi in obmejnimi organi schengenskih držav članic, kar zagotavlja, da je učinek na čezmejni promet omejen na najnižjo nujno potrebno raven in tudi zagotavlja varnost v cestnem prometu med kontrolami. Nenazadnje so potrdili reden pregled obsega in intenzivnosti kontrol, ki ostaja omejen na zahtevano raven.

Komisija je dne 12. septembra 2016 zaprosila za dodatne informacije o opravljenih kontrolah in njihovih rezultatih, Nemčija pa je odgovor predložila 14. septembra 2016. Za obdobje od 12. maja do 31. julija 2016 je Nemčija predložila skupno število zavrnitev vstopa kot rezultat nadzora (3 077) in za obdobje od 12. maja do 31. avgusta 2016 skupno število predloženih prošenj za azil (66 919).

Danska

Danska je 1. junija 2016 uradno obvestila, da bo začela izvajati priporočila Sveta z dne 12. maja ter bo do 12. novembra 2016 ohranila nadzor na notranjih mejah v vseh danskih pristaniščih z trajektnimi povezavami z Nemčijo in na dansko-nemški kopenski meji.

Ker prvo poročilo danskih organov o uporabi priporočila ni bilo predloženo pravočasno (do 12. julija 2016), je Komisija 12. avgusta 2016 na Dansko naslovila opomin. Danska vlada je 7. septembra 2016 obvestila Komisijo, da je sedanji nadzor na meji z Nemčijo sorazmeren glede na obseg, pogostost, kraj in čas in je omejen na to, kar je nujno potrebno za odziv na resnost grožnje in zaščito javnega reda in notranje varnosti Danske. Prav tako je sporočila, da po njenem mnenju trenutno ni razlogov za postopno odpravo ali zmanjšanje obstoječih mejnih kontrol na meji z Nemčijo.

Komisija je 12. septembra 2016 ponovno poslala danskim organom zahtevo za dodatne informacije o izvedenih kontrolah in njihovih rezultatih, na katero je Danska odgovorila 14. septembra 2016. Za obdobje od 12. maja do 11. septembra je Danska posredovala skupno število kontroliranih oseb (1 074 406), skupno število zavrnitev vstopa, ki je sledil kontroli (1 088), in skupno število prejetih prošenj za azil (1 489) ter navedla število prošenj, ki so bile predložene na notranjih mejah, kjer potekajo kontrole (747).

Švedska

Švedska je 2. junija 2016 uradno obvestila, da bo začela izvajati priporočila Sveta z dne 12. maja in od 8. junija 2016 dalje ohranjala nadzor na notranjih mejah na zadevnih mejnih odsekih , in sicer na mostu Öresund, v pristaniščih Trelleborg, Malmö in Helsingborg v južni policijski regiji ter pristanišču Göteborg v zahodni policijski regiji.

Švedska je 11. avgusta 2016 Komisiji poslala prvo poročilo o izvajanju priporočila Sveta. V tem poročilu je Švedska potrdila, da se mejne kontrole v skladu s priporočilom izvajajo strogo na podlagi nujnosti in sorazmernosti glede na resnost določene grožnje in posebne značilnosti vsakega mejnega odseka. Švedska je sporočila, da se osebna kontrola giblje med 10 % in 95 % vseh oseb, ki prečkajo določen notranji mejni prehod. Švedska je tudi obvestila, da sta pogostost in intenzivnost kontrol različni glede na kraj. Na primer na mostu Öresund se kontrole izvajajo ob vsakem času, saj je most odprt za promet 24 ur na dan, v pristaniščih pa kontrole potekajo ob prihodu plovil na podlagi obveščevalnih podatkov. Švedska je tudi potrdila, da redno pregleduje nujnost, pogostost, kraj in čas nadzora v skladu s priporočilom Sveta.

Komisija je 24. avgusta 2016 od švedskih organov zahtevala dodatne informacije in številčne podatke o izvedenih kontrolah in njihovih rezultatih, Švedska pa je odgovor posredovala 1. in 13. septembra 2016. Za obdobje od 8. junija do konca avgusta 2016 je Švedska posredovala okvirno število kontroliranih oseb (3 000 000), skupno število zavrnitev vstopa, ki je sledil kontroli (640), in skupno število prejetih prošenj za azil (6 097) ter navedla število prošenj, ki so bile predložene na notranjih mejah, kjer potekajo kontrole (166).

Norveška

Norveška je 10. junija 2016 uradno obvestila, da bo začela izvajati priporočila Sveta z dne 12. maja in bo do 12. novembra 2016 ohranila kontrole na notranjih mejah na zadevnih mejnih odsekih.

Ker prvo poročilo norveških organov o uporabi priporočila ni bilo predloženo pravočasno (do 12. julija 2016), je Komisija 12. avgusta 2016 na Norveško naslovila opomin.

Norveški organi so 8. septembra 2016 Komisiji poslali zahtevano poročilo. Norveška je obvestila, da so ciljno usmerjene mejne kontrole omejene na to, kar je nujno potrebno za odziv na resnost grožnje in zaščito javnega reda in notranje varnosti. Kontrola oseb se opravlja v Oslu in v vzhodnem, jugovzhodnem in zahodnem policijskem okrožju, kjer so trajektne povezave s pristanišči na Švedskem, Danskem in v Nemčiji. Po operativnem ukazu direktorata državne policije so policijske sile prisotne pri vseh prihodih trajektov, mejne kontrole pa so prilagojene posebnim razmeram vsake trajektne povezave in izvedene na podlagi obveščevalnih podatkov. Norveška redno pregleduje nujnost, pogostost, kraj in čas kontrol.

Komisija je 12. septembra 2016 zaprosila norveške organe za dodatne informacije in številčne podatke o izvedenih kontrolah in njihovih rezultatih, Norveška pa je odgovor posredovala 13. septembra 2016. Za obdobje od 12. maja do 11. septembra 2016 je Norveška posredovala skupno število zavrnitev vstopa, ki je sledil kontroli (14), in skupno število prejetih prošenj za azil (1 088) ter navedla število prošenj, ki so bile predložene na notranjih mejah, kjer potekajo kontrole (2).

3. UGOTOVITVE